Slagyster eis Sederberg-luiperd - The Cape Leopard TrustHomeContactInternships
Tuesday, 27 March 2007 04:00	Slagyster eis Sederberg-luiperd
KAAPSTAD. – Een van die luiperds wat vroeër in die Sederberge met ’n satellietsender vir navorsingsdoeleindes toegerus is, is in ’n slagyster op ’n plaas naby Clanwilliam gevang.
Dié luiperdmannetjie, genaamd Colin, het gevrek, ondanks hulp van dr. André van der Merwe, ’n plaaslike veearts.
Colin, wat in November deur bewaringslui gevang en met ’n senderhalsband toegerus is, was vermoedelik sewe of agt jaar oud.
Dié voorval het Sondag plaasgevind – ’n dag nadat private grondeienaars
in die Sederberg-bewaringsgebied onderneem het om voortaan die gebruik
van slagysters in dié wildernisgebied te verbied.
Dié ooreenkoms, wat in samewerking met die Cape Leopard Trust en
CapeNature gesluit is, is sover bekend die eerste in sy soort landwyd.
Die betrokke boer op wie se plaas dié voorval plaasgevind het, het
onlangs veeverliese weens rondloperhonde ondervind en het glo
slagysters gestel om van dié “probleemdiere” ontslae te raak. Dít blyk
uit ’n verklaring wat gister deur die Cape Leopard Trust uitgereik is.
Mnr. Quinton Martins van dié trust het by navraag gesê dié voorval sal
navorsing oor dié skugter roofdiere in die groter Sederberg-gebied
“Hierdie tragiese voorval illusteer die nadelige gevolge van
onoordeelkundige vangmetodes. Enige wilde diere, waaronder bokke of
ander roofdiere, kon in dié slagyster beland en gevrek het.”
Mnr. Johan van der Westhuizen, ’n lid van die trust se raad, sê dié
voorval is die soort ding waaroor die trust geruime tyd reeds oor
besorg is te midde van die wydverspreide gebruik van slagysters.
Martins sê hoewel die trust simpatie het met boere se veeverliese, en
saamstem dat hulle ’n reg het om hul lewende hawe te beskerm, die
gebruik van slagysters nie die gewenste oplossing hiervoor bied nie.
Die trust is gemoeid met navorsing om alternatiewe bestuursmetodes te
ontwikkel om veeverliese weens roofdieraanvalle te voorkom. Die gebruik
van Anatoliese herdershonde om kuddes op te pas, word onder meer
Die trust het reeds ses luiperds met satellietsenders toegerus. Een van dié luiperds het nou in die slagyster beland.
Martins, wat besig is met sy doktorsgraad aan die Bristol-universtiteit
in Brittanje, wil met sy navorsing onder meer vasstel presies hoeveel
luiperds in die groter Sederberg-gebied hou. Hy is ook geïnteresseerd
daarin hoe verskillende patrone van grondgebruik die bevolkingsdinamika
van dié roofdiere beïnvloed.
Martins bestudeer die loopgebiede van die luiperd met behulp van
kameras wat dié beskermde roofdiere binne hul onderskeie loopgebiede
Danksy dié foto’s word heelwat inligting oor hul bevolkingsdigtheid,
gedragspatrone en verspreiding ontsluit. Luiperds (Panthera pardus) se
kolle is uniek en dien dus as ’n betroubare “vingerafdruk” wat nuttig
is vir veral dié soort navorsingstegniek.
Hoewel luiperds die wydste aangetref word van al die groot roofdiere in
Suid-Afrika, is daar toenemend kommer oor dié groot katte se
bewaringslot te midde van toenemende habitatverlies en -fragmentasie.Slagysters word reeds dekades lank landwyd gebruik om van
“probleemdiere” ontslae te raak. Hoewel 98 ander lande – waaronder
Zimbabwe – reeds die gebruik van slagysters verbied het, was dit tot
nou nog nie onwettig in Suid-Afrika nie. ’n Verbod hieroor is egter
vervat in die nuwe regulasies op bedreigde en beskermde spesies wat
onlangs uitgereik is.Besoek capenature.org.za vir inligting oor die
Sederberg-wildernisgebied en capeleopard.org.za vir besonderhede oor
Martins se navorsing.Die Burger - JORISNA BONTHUYSback to topThe Cape Leopard Trust Trapping TechniquesShort overview of three trapping methods considered by the Cape Leopard Trust as safe and humane: Cage traps, Foot loop traps or Foot snares, Soft-catch traps, References to relevant scientific literature.Read moreSection InformationNews & Project UpdatesEventsVideo ArchivePopular ArticlesScientific PublicationsAnnual ReportsLatest News UpdatesVacancy: Community Outreach Officer in the Cederberg